Public procurement notice: Contract Notice
Published: 2023-06-30
Buyer: Διαχειριστική Έργων Καθολικής Εκκλησίας στην Ελλάδα – Αστική Μη Κερδοσκοπική Εταιρία
Country: GR
Contract type: Services
Procedure: Open procedure
CPV classification: 72000000 | 72212160 | 72212311 | 72212517 | 72212520
Estimated value: 7865576 EUR
Submission deadline: 2023-08-07
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Αντικείμενο της σύμβασης είναι η διαμόρφωση μιας ολοκληρωμένης «ψηφιακής κιβωτού» με το πολιτιστικό απόθεμα της Καθολικής Εκκλησίας στην Ελλάδα, το οποίο βρίσκεται κατανεμημένο σε 22 πόλεις στην Ελλάδα, μέσω της:
α) παροχής υπηρεσιών ψηφιοποίησης πολιτισμικού υλικού, με χρήση των πλέον σύγχρονων τεχνικών (π.χ. χρήση bookscanner, τρισδιάστατη φωτορεαλιστική ψηφιακή αποτύπωση), για την 1) σάρωση εγγράφων, βιβλιοδετημένου υλικού και χαρτών, 2) λήψη φωτογραφιών υψηλής/υπερυψηλής ανάλυσης, 3) πληκτρολόγηση σελίδων, 4) τρισδιάστατη ψηφιακή μοντελοποίηση αντικειμένων μικρού, μεσαίου και μεγάλου όγκου, 5) παραγωγή αρχείων ήχου και βίντεο υψηλής ευκρίνειας, 6) διαδραστική τρισδιάστατη απεικόνιση Μουσικού Εκκλησιαστικού Οργάνου, 7) τρισδιάστατη εικονική περιήγηση σε χώρους εκκλησιών, β) ανάπτυξης διαδραστικής ψηφιακής πύλης (portal) γ) ανάπτυξης εφαρμογής ψηφιακού αποθετηρίου που θα εμπεριέχει «έξυπνες» υπηρεσίες με χρήση τεχνικών ΑΙ, όπως η δυνατότητα «έξυπνης» αναζήτησης του
Το αντικείμενο είναι η διαμόρφωση μιας ολοκληρωμένης και ηλεκτρονικά προσβάσιμης από την παγκόσμια κοινότητα «ψηφιακής κιβωτού» για το σύνολο του πολιτισμικού αποθέματος της Καθολικής Εκκλησίας στην Ελλάδα, με σεβασμό στον πνευματικό και θρησκευτικό χαρακτήρα του. Σε αυτήν την ανυπολόγιστης αξίας πολιτισμική κληρονομιά (από τον 13ο αιώνα μέχρι τους νεώτερους χρόνους), η πρόσβαση σήμερα είναι σχεδόν αδύνατη για το κοινό, αφού πρόκειται για υλικό κυρίως αποθηκευμένο και μη οργανωμένο. Η ανάδειξη της πολιτισμικής αξίας αυτής της κληρονομιάς θα εξασφαλισθεί μέσω ψηφιακού αποθετηρίου που θα αναπτυχθεί, το οποίο εκτός της συνήθους λειτουργικότητάς του, θα παρέχει στους χρήστες, μέσω ειδικών εφαρμογών που θα αναπτυχθούν, θρησκευτικές, ερευνητικές, διδακτικές και τουριστικές υπηρεσίες, ενώ παράλληλα θα παρέχει και «έξυπνες» υπηρεσίες οι οποίες θα υλοποιηθούν με χρήση τεχνικών Τεχνητής Νοημοσύνης («έξυπνη» αναζήτηση του περιεχομένου του και υποστήριξη των χρηστών στην αναζήτηση μέσω Συστημάτων Συστάσεων). Η προτεινόμενη πράξη έχει ως στόχους:
1 Την προσβασιμότητα και αξιοποίηση του πλούσιου πολιτισμικού περιεχομένου της Καθολικής Εκκλησίας στην Ελλάδα η οποία είναι πρακτικά αδύνατη σήμερα, αφού διαθέσιμο είναι μόνο ένα μέρος του και η πρόσβαση
σε αυτό προϋποθέτει τη φυσική παρουσία των πιστών, των ερευνητών, των τουριστών και όλων των εν γένει ενδιαφερομένων. Σε μερικές ομάδες πληθυσμού η προσβασιμότητα είναι παντελώς αδύνατη, π.χ. ΑΜΕΑ, ηλικιωμένοι, κ.α.
2 Την κάλυψη των αναγκών προστασίας ενός τόσο ευαίσθητου πολιτισμικού υλικού από τη φθορά που επιφέρει ο χρόνος και τους κινδύνους που εγκυμονεί η φυσική μεταχείρισή του, οι οποίοι καθιστούν επιτακτική την ανάγκη συντήρησης, ψηφιοποίησης και οργάνωσής του με την αξιοποίηση των ΤΠΕ, ως ανοικτό ψηφιακό περιεχόμενο (Open Data).
3 Την προώθηση του θρησκευτικού τουρισμού αλλά και της ιστορικής, θρησκευτικής και κοινωνικής έρευνας, μέσω της προσέλκυσης ενός μεγάλου και πολυδιάστατου συνόλου χρηστών (πιστοί, ερευνητές, τουρίστες, κ.λπ.) εντός και εκτός Ελλάδας.
Η διαμόρφωση της ολοκληρωμένης «ψηφιακής κιβωτού», θα βασισθεί στην ψηφιοποίηση (digitization) του πολιτισμικού υλικού αλλά και στον ψηφιακό μετασχηματισμό (digitalization) της αξιοποίησης αυτού του υλικού.
Συγκεκριμένα, αφ ́ενός θα αναπαραχθεί ψηφιακά το πολιτισμικό υλικό με χρήση των πλέον σύγχρονων τεχνικών (π.χ. ψηφιακά υποκατάστατα υπερυψηλής ανάλυσης, χρήση bookscanner, χρήση 3D scanner, τρισδιάστατη φωτορεαλιστική ψηφιακή αποτύπωση, computer graphics, κ.α.), αφ ́ετέρου θα αναπτυχθούν εφαρμογές ψηφιακού αποθετηρίου (digital repository) που θα εμπεριέχουν «έξυπνες» υπηρεσίες με χρήση τεχνικών ΑΙ. Στόχος είναι η προσέλκυση ενός μεγάλου και πολυδιάστατου συνόλου χρηστών (πιστοί, ερευνητές, τουρίστες, κ.λ.π.) εντός και εκτός Ελλάδας. Επίσης, προβλέπεται να εκπαιδευτούν στελέχη του φορέα για την συνεχή συντήρηση/υποστήριξη του έργου. Για την επίτευξη αυτού απαιτείται η ψηφιοποίηση, συστηματική ηλεκτρονική τεκμηρίωση και παραγωγή ψηφιακών αντιτύπων, με την εφαρμογή και χρήση των πλέον σύγχρονων τεχνολογιών πληροφορικής και επικοινωνιών (ΤΠΕ). Τα αποτελέσματα του Έργου θα αποτελέσουν ψηφιακό άλμα στην πολιτισμική, επιστημονική και θρσκευτική αξιοποίηση και έρευνα πολιτισμικού, λαογραφικού και ιστορικού υλικού καθώς και ψηφιακό άλμα στην ποιότητα ζωής.
• Ψηφιοποίηση του ιστορικού αρχείου εγγράφων το οποίο αφορά σε 3.000.000 σελίδες • Λήψη δέκα χιλιάδων (10.000) φωτογραφιών υψηλής/υπερυψηλής ανάλυσης
- Προϋπολογισμός δικαιώματος προαίρεσης φυσικού αντικειμένου: έως € 501.145,00 μη περιλαμβανομένου Φ.Π.Α. 24% (προϋπολογισμός με Φ.Π.Α. € 621.419,80, Φ.Π.Α. € 120.274,80). [10% του κόστους ψηφιοποίησης και τεκμηρίωσης]
- Προϋπολογισμός δικαιώματος προαίρεσης υπηρεσιών συντήρησης: έως € 789.046,00 μη περιλαμβανομένου Φ.Π.Α. 24% (προϋπολογισμός με Φ.Π.Α. € 978.417,04, Φ.Π.Α. € 189.371,04). [12% του προϋπολογισμού του αρχικού έργου]
- Προϋπολογισμός αρχικού έργου: € 6.575.385,00 μη περιλαμβανομένου ΦΠΑ 24% , προϋπολογισμός με ΦΠΑ: € 8.153.477,40 / ΦΠΑ € 1.578.092,40
Το έργο έχει ενταχθεί στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία» και έχει λάβει κωδικό MIS 5101490. Η παρούσα σύμβαση χρηματοδοτείται από την Ευρωπαϊκή Ένωση (ΕΤΠΑ) και από Εθνικού Πόρους. Οι δαπάνες του έργου θα βαρύνουν το ΠΔΕ και συγκεκριμένα την ΣΑΕ Ε1631 με ενάριθμο κωδικό 20232E16310000 σύμφωνα με την παρ/φο 1.2 του Τ. Διακήρυξης

Eligibility requirements: Κατάλογος και σύντομη περιγραφή των όρων: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α ́ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Award value: 7865576